|  |  |
| --- | --- |
|  | Pécsváradi Szivárvány  Német Nemzetiségi Óvoda  7720 Pécsvárad, Gesztenyés út 1.  Tel.: 72/671-794 72/465-348 |

**Óvodai beiratkozás a 2023/2024-es nevelési évre**

**Az óvodai beiratkozás a 2023/2024. nevelési évre 2023. április 20-án (csütörtök) és 21-én (péntek) 8:00-15:00 óra között lesz a Vár utcai óvodában.**

Az óvodai jelentkezési lap elérhető intézményünk honlapján (www.pecsvaradiovoda.hu) Híreink menüpontjában.

Az óvodai felvételről az óvoda vezetője elektronikus úton értesíti a szülőt.

**Az Óvoda felvételi körzetébe tartozó gyermekek felvétel**

Felhívom a Tisztelt Szülők figyelmét, hogy a nemzeti köznevelésről szóló 2011. évi CXC. törvény 2020. január 1-jétől hatályba lépő rendelkezése szerint a gyermeknek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson kell részt vennie.

Ezek alapján, a 2023/2024-es nevelési évre **kötelező** azon gyermekek beíratása, **akik 2023. augusztus 31-ig a 3. életévüket betöltik. (Azon gyermekek beíratása is szükséges, akik jelenleg bölcsődébe járnak.)**

**Szükséges dokumentáció, melyet a beiratkozás napján kell bemutatni:**

* a gyermek születési anyakönyvi kivonata
* a gyermek TAJ kártyája
* a gyermek adóigazolványa
* a gyermek nevére kiállított lakcímét igazoló hatósági igazolványa
* a szülő, törvényes képviselő személyes okmányai (lakcímkártya)
* nem magyar állampolgárság esetén, a tartózkodás jogcímét igazoló okirat

**Szükséges bemutatni, ha van:**

* tartós betegségről szóló szakorvosi véleményt
* integrált neveléshez szükséges Szakértői és Rehabilitációs Bizottság által kiállított szakvéleményt
* érvényes Gyermekvédelmi Kedvezmény határozatot
* a gyermek hátrányos helyzetét igazoló dokumentumot

A gyermeket elsősorban abba az óvodába kell felvenni, amelynek körzetében lakik. Óvodánk felvételi körzete: Pécsvárad, Martonfa, Szilágypuszta, Csokoládépuszta.

**Pécsváradon belül lévő körzethatár az óvodai elhelyezés szempontjából:**

Körzet szerint a Gesztenyés úti óvodába vesszük fel a Bem utca és ettől keletre fekvő városrészben lakó gyermekeket, a Vár utcai óvodába a Bem utcától nyugatra fekvő városrészben lakó gyermekeket, valamint Martonfa, Szilágypuszta, Csokoládépuszta gyermekeit is.

Amennyiben a gyermek nem magyar állampolgár, kérjük bemutatni az állandó tartózkodásra jogosító okmányt, ill. tartózkodási engedélyt.

**Külföldön tartózkodás esetén:**

Abban az esetben, ha az óvodaköteles gyermek családjával éppen külföldön él, ezt a tényt a körzetes óvoda, ill. az **Oktatási Hivatal részére be kell jelenteni 2023. június 4-ig írásban.**

A bejelentéshez használható űrlap elérhető az Oktatási Hivatal honlapján (www.oktatas.hu) a Köznevelés menüpont Külföldi távozás bejelentése pontjából. A bejelentőlap elektronikus kitöltését követően a kérelmet aláírva a következő postacímre kell megküldeni: Oktatási Hivatal Köznevelési Nyilvántartási Főosztály, 1363 Budapest, Pf. 19.

**Felmentési kérelem**

A szülő – tárgyév **április 15. napjáig** benyújtott – kérelme alapján a gyermek jogos érdekét szem előtt tartva, annak az évnek az augusztus 31. napjáig, amelyben a gyermek a negyedik életévét betölti, a megyei kormányhivatal általános illetékességgel eljáró járási hivatala felmentheti az óvodai foglalkozáson való részvétel alól, ha a gyermek családi körülményei, sajátos helyzete indokolja.

A kötelező óvodai nevelésben való részvétel alóli felmentési kérelmet a Pécsváradi Járási Hivatal Hatósági Osztálya számára kell elküldeni, a 7720 Pécsvárad, Szentháromság tér 3. címre, vagy a pecsvarad.hatosag@bamkh.gov.hu e-mail címre.

**Az Óvoda felvételi körzetébe nem tartozó gyermekek felvételi lehetősége**

Szabad férőhely esetén az Óvoda további – felvételi körzetébe nem tartozó gyermek – felvételi kérelmet is teljesíteni tud, melyről írásban értesíti a szülőt. A jelentkezés módja az Óvodai felvételi kérelem kitöltése.

Az a szülő vagy törvényes képviselő, aki a szülői felügyelete vagy gyámsága alatt álló óvodai nevelésben való részvételre kötelezett gyermeket kellő időben az óvodába nem íratja be, a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 247. § (1) bekezdés a) pontja alapján szabálysértést követ el.

Szeretettel várjuk gyermekét intézményünkbe!

Együttműködésüket köszönjük szépen!

Pécsvárad, 2023. március 10.

Weintrautné Benács Zsuzsanna

óvodavezető